Mario Kart

Mario frankizian oinarritutako karrera-bideojoko saila bat da, Nintendok garatu eta argitaratua. Jokalariak kart-lasterketetan lehiatzen dira, power-up edo indartzaileak erabiliz. Mario saileko pertsonaiak ditu protagonistak, Mario unibertsoko pistetan lehiatzen. Bideo-joko batzuetan Nintendoren beste frankizia ospetsu batzuetako pertsonaiak ere sartu dira, hala nola Pac-Man, The Legend of Zelda, Animal Crossing edota Splatoon.

Saila 1992an debuta egin zuen, Super Nintendo Entertainment System (SNES) plataformarako Super Mario Kart bideo-jokoa ateraz. Oso arrakastatsua izan zen. Mario Kart sailak hamazazpi joko ditu: zortzi etxeko kontsoletarako, hiru kontsola eramangarrietarako, bost arkade joko Namcorekin batera garatuak eta bat telefono mugikorretarako. Sailak 189 milioi kopia baino gehiago saldu ditu mundu osoan.

Mario Kart 8, 2014an Wii Urako merkaturatua eta 2017an  Nintendo Switchera egokitua, bideo-joko salduenetako bat da, bi bertsioetan 76,66 milioi unitate salduta. Mario Kart Live: Home Circuit, errealitate mistoko jokoa, 2020ko urrian atera zen Switch-erako. Azken titulua, Mario Kart World, Nintendo Switch 2rako merkaturatu zuten 2025eko ekainaren 5ean.

 Bideo-jokoak 
 Sail nagusia 
Super Mario Kart - (1992; Super Nintendo) 
Mario Kart 64 - (1996; Nintendo 64)
Mario Kart: Super Circuit - (2001; Game Boy Advance) (Intelligent Systemsekin batera garatua)
Mario Kart: Double Dash!! - (2003; Nintendo GameCube)
Mario Kart DS - (2005; Nintendo DS)
Mario Kart Wii - (2008; Wii)
Mario Kart 7 - (2011; Nintendo 3DS) (Retro Studiosekin batera garatua)
Mario Kart 8 - (2014; Wii U)
Mario Kart 8 Deluxe - (2017; Nintendo Switch)
Mario Kart Live: Home Circuit - (2020; Nintendo Switch)
Mario Kart World - (2025; Nintendo Switch 2)

 Arcadeak 
Mario Kart Arcade GP - (2005; Arcade) (Namcorekin batera garatua)
Mario Kart Arcade GP 2 - (2007; Arcade) (Bandai Namcorekin batera garatua)
Mario Kart Arcade GP DX - (2013; Arcade) (Bandai Namcorekin batera garatua)
Mario Kart Arcade GP VR - (2017; Arcade) (Bandai Namcorekin batera garatua)

 Mugikorrerako saila 
Mario Kart Tour - (2019; iOS; Android)

 Bertan behera utziak 
VB Mario Kart - (1995; Virtual Boy)
Mario Motors - (2006; Nintendo DS)

 Demo teknikoak 
Mario Kart for Nintendo GameCube - (2001; Nintendo GameCube)
Mario Kart XXL - (2004; Game Boy Advance)

 Erreferentziak 

 Kanpo estekak 

Kategoria:Nintendoren frankiziak
Kategoria:Mario